Υπόθεση Δουβλίνο- περίπτωση οικογενειακής επανένωσης (Εφαρμογή Κανονισμού ΕΚ 604/2013 "Δουβλίνο ΙΙΙ")

Περιγραφή: Η διαδικασία αφορά σε υποθέσεις αιτούντων διεθνή προστασία που υπόκεινται στον Κανονισμό του Δουβλίνου ΙΙΙ (Κανονισμός αριθ. 604/2013 της Ευρωπαϊκής Ένωσης, μερικές φορές αναφέρεται ως Κανονισμός Δουβλίνο) που καθορίζει το κράτος μέλος της Ένωσης που είναι αρμόδιο για την εξέταση της αίτησης για τους αιτούντες άσυλο που αναζητούν διεθνή προστασία εντός της Ευρωπαϊκής Ένωσης.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ
en: MINISTRY OF IMMIGRATION AND ASYLUM
Οργανική μονάδα θεσμικού φορέα: title: el: ΓΕΝΙΚΗ ΓΡΑΜΜΑΤΕΙΑ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ
Παρέχεται σε: Μετανάστες/πρόσφυγες
Υπηρεσία / οργανική μονάδα εποπτευόμενου φορέα: Υπηρεσία Ασύλου.
Σημεία εξυπηρέτησης: title: Περιφερειακά Γραφεία Ασύλου
title: Αυτοτελή κλιμάκια Ασύλου
title: Υπηρεσία Ασύλου.
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 6 μήνες
Διάρκεια ισχύος: Τύπος: Αόριστη
Προϋποθέσεις: conditions_name: Οι αιτούντες διεθνή προστασία είναι Υπήκοοι τρίτων χωρών ή ανιθαγενείς που ζητούν να μην απελαθούν γιατί φοβούνται δίωξη λόγω φυλής, θρησκείας, εθνικότητας, συμμετοχής σε ιδιαίτερη κοινωνική ομάδα ή πολιτικών πεποιθήσεων, ή γιατί κινδυνεύουν να υποστούν σοβαρή βλάβη στη χώρα καταγωγής ή προηγούμενης διαμονής του, ιδίως γιατί κινδυνεύουν με θανατική ποινή ή εκτέλεση, με βασανιστήρια ή απάνθρωπη ή εξευτελιστική μεταχείριση ή κινδυνεύει η ζωή ή η ακεραιότητά τους λόγω διεθνούς ή εμφύλιας σύρραξης.
conditions_type: Υπηκοότητας
conditions_name: Να αποτελεί μέλος οικογένειας, ήτοι:
- ο σύζυγος ή ο σύντροφός που διατηρεί σταθερή σχέση με το εν λόγω πρόσωπο σε ελεύθερη ένωση (υπό την προϋπόθεση ότι το δίκαιο ή η πρακτική του οικείου κράτους μέλους αντιμετωπίζει τα άγαμα ζεύγη κατά τρόπο παρόμοιο με τον ισχύοντα για τα έγγαμα ζεύγη βάσει του δικαίου περί υπηκόων τρίτων χωρών).
-τα ανήλικα τέκνα  (υπό την προϋπόθεση ότι είναι άγαμα, ανεξαρτήτως αν γεννήθηκαν εντός ή εκτός γάμου ή αν είναι υιοθετημένα, όπως ορίζεται από το εθνικό δίκαιο).
- Ενήλικη που λόγω εγκυμοσύνης, πρόσφατου τοκετού, σοβαρής ασθένειας, σοβαρής αναπηρίας ή προχωρημένης ηλικίας, εξαρτάται  από τη βοήθεια του τέκνου, του αδελφού ή του γονέα σας που διαμένει νομίμως σε κράτος μέλος, τα κράτη μέλη μπορεί να τους επανενώσουν υπό την προϋπόθεση ότι οι οικογενειακοί δεσμοί υπήρχαν στη χώρα καταγωγής, ότι το εξαρτώμενο πρόσωπο μπορεί να λάβει την κατάλληλη φροντίδα και εφόσον τα ενδιαφερόμενα πρόσωπα εκφράσουν την επιθυμία τους γραπτώς. Το ίδιο ισχύει και σε αντίστροφη περίπτωση, αν δηλαδή νόμιμα διαμένοντες σε κράτος μέλος τέκνα, αδέλφια ή γονείς εξαρτώνται από τη βοήθεια του ως άνω προσώπου.
conditions_type: Οικογενειακές
Αίτηση: Κατάθεση: Κατάθεση από τον αιτούντα (αποκλειστικά δια ζώσης)
Κατατίθεται από: Φυσικά πρόσωπα
Τίτλος: Υπόθεση Δουβλίνο- περίπτωση οικογενειακής επανένωσης (Εφαρμογή Κανονισμού ΕΚ 604/2013 "Δουβλίνο ΙΙΙ").
Τύπος αίτησης: Αίτηση
Βήματα: step_description: Μετά την κατάθεση αίτησης για παροχή διεθνούς προστασίας, εφόσον συντρέχει υπόθεση "Δουβλίνο" - οικογενειακή επανένωση καθώς ο αιτών αναφέρει ότι έχει μέλος της οικογένειάς του σε άλλο κράτος-μέλος και θέλει να επανενωθεί μαζί του, ο καταγραφέας συμπληρώνει τη φόρμα καταγραφής επιλέγοντας τα κατάλληλα πεδία.
step_implementation: Χειροκίνητη ενέργεια
step_note: Καταγραφέας: Υπάλληλος της Υπηρεσίας Ασύλου, ειδικά εκπαιδευμένος και καταρτισμένος, με κύρια αρμοδιότητα την καταγραφή αίτησης για παροχή διεθνούς προστασίας.
Φόρμα καταγραφής: Φόρμα που συμπληρώνεται από καταγραφέα της Υπηρεσία στα πλαίσια της εξέτασης του αιτούντος για παροχή διεθνούς προστασίας και περιλαμβάνει εκτός από τα στοιχεία ταυτότητας, επικοινωνίας κ.τ.λ. και πλήρη αναφορά των λόγων για τους οποίους ο αιτών ζητά διεθνή προστασία, καθώς και άλλες πληροφορίες κρίσιμες για όλα τα επόμενα στάδια της διαδικασίας.
step_official: Αρμόδιος Υπάλληλος
step_title: Συμπλήρωση στη φόρμα καταγραφής από υπάλληλο της Υπηρεσίας Ασύλου ότι πρόκειται για περίπτωση οικογενειακής επανένωσης
step_description: Ο καταγραφέας θέτει προθεσμία πέντε (5) εργάσιμων ημερών στον αιτούντα να προσκομίσει αποδεικτικά στοιχεία αναφορικά με τους ισχυρισμούς του που σχετίζονται με την εφαρμογή των κριτηρίων του Κανονισμού "Δουβλίνο¨ (υποθέσεις οικογενειακής επανένωσης).
step_implementation: Χειροκίνητη ενέργεια
step_official: Αρμόδιος Υπάλληλος
step_title: Προσκόμιση από τον αιτούντα αποδεικτικών στοιχείων αναφορικά με τους ισχυρισμούς του για οικογενειακή επανένωση
step_description: Eν συνεχεία ο καταγραφέας ενημερώνει το τμήμα της Εθνικής Μονάδας Δουβλίνου που είναι αρμόδιο για τη διεκπεραίωση των υποθέσεων "Δουβλίνο" περίπτωση οικογενειακής επανένωσης.
step_implementation: Χειροκίνητη ενέργεια
step_official: Αρμόδιος Υπάλληλος
step_title: Ενημέρωση της Εθνικής Μονάδας Δουβλίνου της Υπηρεσίας Ασύλου
step_description: Όταν το αίτημα αναδοχής ευθύνης βασίζεται στην ύπαρξη μέλους της οικογένειας του αιτούντος σε άλλο κράτος μέλος της Ευρωπαϊκής Ένωσης θα πρέπει ο αιτών να δώσει εγγράφως τη συναίνεσή του. Ο καταγραφέας θα πρέπει μετά την ολοκλήρωση της καταγραφής να ενημερώσει τον αιτούντα για την πρόθεση της Υπηρεσίας Ασύλου να αποστείλει αίτημα για οικογενειακή επανένωση στο κράτος μέλος που βρίσκεται το συγγενικό του πρόσωπο και να ζητήσει σχετικά τη συναίνεσή του.
step_implementation: Χειροκίνητη ενέργεια
step_note: Σύμφωνα με το άρθ. 17 παρ. 2 του Κανονισμού, «Ρήτρες διακριτικής ευχέρειας», το κράτος μέλος στο οποίο γίνεται αίτηση διεθνούς προστασίας μπορεί οποτεδήποτε πριν από τη λήψη πρώτης απόφασης επί της ουσίας, να υποβάλει σε άλλο κράτος μέλος αίτημα αναδοχής αιτούντος για να επανενώσει οποιαδήποτε πρόσωπα με τα οποία έχει σχέση ο αιτών, για ανθρωπιστικούς λόγους, βάσει ιδίως οικογενειακών ή πολιτισμικών κριτηρίων, ακόμα και όταν το άλλο κράτος μέλος δεν είναι υπεύθυνο.
step_official: Αρμόδιος Υπάλληλος
step_title: Ενημέρωση αιτούντα για τη διαδικασία άσκησης αιτήματος αναδοχής ευθύνη λόγω οικογενειακής επανένωσης  και έγγραφη συναίνεσή του
step_description: Η Εθνική Μονάδα Δουβλίνου αποστέλλει το αίτημα αναδοχής ή εκ νέου ανάληψης ευθύνης στο αρμόδιο κατά την κρίση του κράτος -μέλος που έχει την ευθύνη να εξετάσει την αίτηση για παροχή διεθνούς προστασίας του αιτούντα.  Το Κράτος - Μέλος οφείλει να απαντήσει σχετικά με τον αν αποδέχεται η απορρίπτει την ευθύνη να εξετάσει την αίτηση για παροχή διεθνούς προστασίας εντός δυο (2) μηνών από την παραλαβή της αίτησης.
step_implementation: Χειροκίνητη ενέργεια
step_note: Κάθε κράτος μέλος θα πρέπει να μπορεί να παρεκκλίνει από τα κριτήρια ευθύνης, ιδίως για ανθρωπιστικούς λόγους ή λόγους ευσπλαχνίας, ώστε να καθίσταται δυνατή η επανένωση μελών της οικογένειας, συγγενών ή οποιωνδήποτε άλλων προσώπων έχουν σχέση μεταξύ τους, και να εξετάζει αίτηση διεθνούς προστασίας που υποβάλλεται σε αυτό ή σε άλλο κράτος μέλος, ακόμα και εάν η εξέταση αυτή δεν εμπίπτει στην ευθύνη του. Πιο αναλυτικά, σε περίπτωση:
α)ασυνόδευτου ανηλίκου που κάποιο μέλος της οικογένειάς του (γονέας, αδερφός/ή, θείος/α, παππούς/γιαγιά) βρίσκεται νόμιμα σε κάποιο κράτος του «Δουβλίνο ΙΙΙ», το κράτος αυτό είναι υπεύθυνο να εξετάσει την αίτησή του εφόσον είναι προς το μείζον συμφέρον του,
β) ασυνόδευτου ανηλίκου που κανένα μέλος της οικογένειάς του δε βρίσκεται νόμιμα σε κάποιο κράτος του «Δουβλίνο ΙΙΙ», η αίτηση θα εξεταστεί από την Ελλάδα
γ)ενήλικου που κάποιο μέλος της οικογένειάς του , ανεξαρτήτως αν οι δεσμοί προϋπήρχαν στη χώρα καταγωγής, βρίσκεται σε κάποιο κράτος του «Δουβλίνο ΙΙΙ», ως δικαιούχος διεθνούς προστασίας, το κράτος αυτό είναι υπεύθυνο να εξετάσει την αίτησή σας, εφόσον το επιθυμούν και οι δυο πλευρές.
δ)ενήλικου που κάποιο μέλος της οικογένειάς του, με το οποίο οι δεσμοί προϋπήρχαν στη χώρα καταγωγής βρίσκεται σε κάποιο κράτος του «Δουβλίνο ΙΙΙ», ως αιτών άσυλο, το κράτος αυτό είναι υπεύθυνο να εξετάσει την αίτησή σας, εφόσον το επιθυμούν και οι δυο πλευρές.
step_official: Αρμόδιος Υπάλληλος
step_title: Αποστολή αιτήματος αναδοχής ή εκ νέου ανάληψης ευθύνης στο αρμόδιο Κράτος - Μέλος της Ευρωπαϊκής Ένωσης
step_description: Σε περίπτωση που η υπόθεση Δουβλίνου στηρίζεται στα κριτήρια περί οικογενειακής επανένωσης, η συνέντευξη προγραμματίζεται για την προηγούμενη ημέρα της λήξης ισχύος του δελτίου αιτούντος διεθνή προστασία.
step_implementation: Χειροκίνητη ενέργεια
step_note: Δελτίο αιτούντος διεθνή προστασία: λαμβάνεται κατά την πλήρη καταγραφή της αίτησης για παροχή διεθνούς προστασίας και επιτρέπει την παραμονή του αιτούντος στην Ελληνική Επικράτεια μέχρι την εξέταση της αίτησής του. Έχει διάρκεια από τριάντα (30) ημέρες έως ένα (1) έτος ανάλογα με την διαδικασία που εξετάζεται το αίτημα και εκδίδεται σε μορφή κάρτας με ηλεκτρονική καταγραφή και ανανέωση. Σημειώνεται ότι είναι προσωρινός τίτλος και  δεν ισοδυναμεί με άδεια διαμονής.
step_official: Αρμόδιος Υπάλληλος
step_title: Προγραμματισμός ημερομηνίας συνέντευξης αιτούντα παροχής διεθνούς προστασίας
step_description: Στην περίπτωση αιτούντος για τον οποίο η συνέντευξη έχει προγραμματιστεί για την προηγούμενη ημέρα της λήξης ισχύος του δελτίου του αιτούντος (οικογενειακή επανένωση) και μέχρι τότε δεν έχει υπάρξει ενημέρωση από την Εθνική Μονάδα Δουβλίνου για το εάν το αίτημα αναδοχής  έχει γίνει αποδεκτό ή όχι, όταν προσέρχεται ο αιτών για συνέντευξη αυτή δεν πραγματοποιείται, αλλά ανανεώνεται το δελτίο του και ορίζεται νέα ημερομηνία συνέντευξης για την προηγούμενη ημέρα της (νέας) λήξης ισχύος του δελτίου.  Σε περίπτωση που κατά την ημερομηνία συνέντευξης, έχει απορριφθεί από το άλλο κράτος μέλος το αίτημα ανάληψης ευθύνης, η συνέντευξη πραγματοποιείται κανονικά.
step_implementation: Χειροκίνητη ενέργεια
step_note: Συνέντευξη: Στάδιο της εξέτασης αίτησης για παροχή διεθνούς προστασίας κατά την οποία ο αιτών δίνει συνέντευξη  σε κατάλληλα εκπαιδευμένο και καταρτισμένο υπάλληλο της Υπηρεσίας Ασύλου. Η συνέντευξη διεξάγεται σε προκαθορισμένη ημερομηνία που ορίζεται από την Υπηρεσία Ασύλου.
step_official: Αρμόδιος Υπάλληλος
step_title: Διεξαγωγή συνέντευξης αιτούντα παροχής διεθνούς προστασίας
step_description: Το κράτος προς το οποίο απευθύνεται το αίτημα προβαίνει σε οποιεσδήποτε αναγκαίες επαληθεύσεις, ώστε να εξετάσει τους επικαλούμενους ανθρωπιστικούς λόγους, και απαντάει στο αιτούν κράτος μέλος εντός δύο μηνών από την παραλαβή του αιτήματος, χρησιμοποιώντας το δίκτυο ηλεκτρονικής επικοινωνίας σχετικά με τον αν αποδέχεται ή απορρίπτει το αίτημα για εξέταση της αίτησης για παροχής διεθνούς προστασίας από το  ίδιο. Η απάντηση που απορρίπτει το αίτημα αναφέρει τους λόγους στους οποίους βασίζεται η άρνηση.
step_implementation: Χειροκίνητη ενέργεια
step_note: Η Εθνική Μονάδα Δουβλίνου μόλις ενημερωθεί από το κράτος στο οποίο είχε αποστείλει αίτημα αναδοχής ή εκ νέου ανάληψης ευθύνης ότι αποδέχεται ή απορρίπτει την ευθύνη, ενημερώνει άμεσα με ηλεκτρονική αλληλογραφία τον χειριστή που ασχολείται με την υπόθεση ασύλου του συγκεκριμένου αιτούντα.
step_official: Αρμόδιος Υπάλληλος
step_title: Απάντηση του Κράτους-Μέλους στο αίτημα αναδοχής ή εκ νέου ανάληψης ευθύνης της Εθνικής Μονάδας Δουβλίνου
step_description: Στην περίπτωση που το Κράτος - Μέλος προς το οποίο απευθύνθηκε το αίτημα αναδοχής ή εκ νέου ανάληψης ευθύνης της  Εθνικής Μονάδας Δουβλίνου αποδεχτεί την ευθύνη για την εξέταση  της αίτησης περί παροχής διεθνούς προστασίας α) ο χειριστής εκδίδει απόφαση με την οποία κρίνει την αίτηση απαράδεκτη και αποφασίζει τη μεταφορά του αιτούντος στο κράτος που έχει αποδεχτεί την ευθύνη εξέταση.
step_implementation: Χειροκίνητη ενέργεια
step_note: Κατά την επίδοση της απόφασης στον αιτούντα, ο υπάλληλος της Υπηρεσίας Ασύλου τον ενημερώνει για τη δυνατότητα υποβολής προσφυγής κατά της απόφασης που έκρινε την αίτησή του απαράδεκτη, καθώς και για τη δυνατότητα υποβολής δήλωσης ότι δεν επιθυμεί να ασκήσει προσφυγή, ώστε να κινηθεί άμεσα η διαδικασία μεταφοράς του στο κράτος που ανέλαβε την ευθύνη για την εξέταση της αίτησής του.
step_official: Αρμόδιος Υπάλληλος
step_previous_child: 8
step_previous_child_selector: 8
step_title: Αποδοχή ευθύνης για την εξέταση αίτησης διεθνούς προστασίας από Κράτος-Μέλος
step_description: Στην περίπτωση που το Κράτος - Μέλος προς το οποίο απευθύνθηκε το αίτημα αναδοχής ή εκ νέου ανάληψης ευθύνης της  Εθνικής Μονάδας Δουβλίνου απορρίπτει την ευθύνη για την εξέταση  της αίτησης περί παροχής διεθνούς προστασίας ο χειριστής  εκδίδει απόφαση περί χορήγησης ή μη καθεστώτος διεθνούς προστασίας.
step_implementation: Χειροκίνητη ενέργεια
step_official: Αρμόδιος Υπάλληλος
step_previous_child: 8
step_previous_child_selector: 8
step_title: Απόρριψη ευθύνης για την εξέταση αίτησης διεθνούς προστασίας από Κράτος-Μέλος
Εξερχόμενα: Διοικητική πράξη
Νομοθεσία: rule_article: 5,6,7,8,9,10,11,16 παρ. 8,9,10,11, 17 παρ. 2,20,31,34
rule_decision_number: 604
rule_decision_year: 2013
rule_description: ΚΑΝΟΝΙΣΜΟΣ (ΕΕ) αριθ. 604/2013 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 26ης Ιουνίου 2013 για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα.
rule_type: Ευρωπαϊκός Κανονισμός
rule_article: 14, 15 παρ. 2
rule_decision_number: 603
rule_decision_year: 2013
rule_description: ΚΑΝΟΝΙΣΜΟΣ (ΕΕ) αριθ. 603/2013 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 26ης Ιουνίου 2013.
rule_type: Ευρωπαϊκός Κανονισμός
Παρατηρήσεις: Όταν κατατεθεί αίτηση διεθνούς προστασίας, θα ληφθούν τα δακτυλικά αποτυπώματα του αιτούντα, καθώς και των μελών της οικογένειάς του που είναι άνω των δεκατεσσάρων (14) ετών. Τα δακτυλικά αποτυπώματα θα εισαχθούν στην Ευρωπαϊκή Κεντρική Βάση EURODAC που αποσκοπεί στην αποτελεσματική εφαρμογή του Κανονισμού «Δουβλίνο ΙΙΙ». Κάθε κράτος μέλος θα πρέπει να μπορεί να παρεκκλίνει από τα κριτήρια ευθύνης, ιδίως για ανθρωπιστικούς λόγους ή λόγους ευσπλαχνίας, ώστε να καθίσταται δυνατή η επανένωση μελών της οικογένειας, συγγενών ή οποιωνδήποτε άλλων προσώπων έχουν σχέση μεταξύ τους, και να εξετάζει αίτηση διεθνούς προστασίας που υποβάλλεται σε αυτό ή σε άλλο κράτος μέλος, ακόμα και εάν η εξέταση αυτή δεν εμπίπτει στην ευθύνη του. Πιο αναλυτικά, σε περίπτωση:

α) ασυνόδευτου ανηλίκου που κάποιο μέλος της οικογένειάς του (γονέας, αδερφός/ή, θείος/α, παππούς/γιαγιά) βρίσκεται νόμιμα σε κάποιο κράτος του «Δουβλίνο ΙΙΙ», το κράτος αυτό είναι υπεύθυνο να εξετάσει την αίτησή του εφόσον είναι προς το μείζον συμφέρον του, β) ασυνόδευτου ανηλίκου που κανένα μέλος της οικογένειάς του δε βρίσκεται νόμιμα σε κάποιο κράτος του «Δουβλίνο ΙΙΙ», η αίτηση θα εξεταστεί από την Ελλάδα γ) ενήλικου που κάποιο μέλος της οικογένειάς του , ανεξαρτήτως αν οι δεσμοί προϋπήρχαν στη χώρα καταγωγής, βρίσκεται σε κάποιο κράτος του «Δουβλίνο ΙΙΙ», ως δικαιούχος διεθνούς προστασίας, το κράτος αυτό είναι υπεύθυνο να εξετάσει την αίτησή σας, εφόσον το επιθυμούν και οι δυο πλευρές.δ) ενήλικου που κάποιο μέλος της οικογένειάς του, με το οποίο οι δεσμοί προϋπήρχαν στη χώρα καταγωγής βρίσκεται σε κάποιο κράτος του «Δουβλίνο ΙΙΙ», ως αιτών άσυλο, το κράτος αυτό είναι υπεύθυνο να εξετάσει την αίτησή σας, εφόσον το επιθυμούν και οι δυο πλευρές.Τα κράτη που εφαρμόζουν τον Κανονισμό «Δουβλίνο ΙΙΙ» είναι τα 27 κράτη της ΕΕ (η Αυστρία, το Βέλγιο, η Βουλγαρία, η Γαλλία, η Γερμανία, η Δανία, η Ελλάδα, η Εσθονία, , η Ιρλανδία, η Ισπανία, η Ιταλία, η Κροατία, η Κύπρος, η Λετονία, η Λιθουανία, το Λουξεμβούργο, η Μάλτα, η Ολλανδία, η Ουγγαρία, η Πολωνία, η Πορτογαλία, η Ρουμανία, η Σλοβακία, η Σλοβενία, η Σουηδία, η Τσεχία και η Φινλανδία. Καθώς και 4 συνεργαζόμενα κράτη (Ελβετία, Ισλανδία, Λιχτενστάιν και Νορβηγία).
Το Ηνωμένο Βασίλειο μετά το BREXIT δεσμεύεται πλέον μόνο για όσα αιτήματα αναδοχής υποβλήθηκαν έως 31/12/2020. Η αποστολή νέων αιτημάτων αναδοχής στο Ηνωμένο Βασίλειο δεν είναι πλέον δυνατή.
Ως μέλη της οικογένειας θεωρούνται:

- ο σύζυγος ή ο σύντροφός που διατηρεί σταθερή σχέση με το εν λόγω πρόσωπο σε ελεύθερη ένωση (υπό την προϋπόθεση ότι το δίκαιο ή η πρακτική του οικείου κράτους μέλους αντιμετωπίζει τα άγαμα ζεύγη κατά τρόπο παρόμοιο με τον ισχύοντα για τα έγγαμα ζεύγη βάσει του δικαίου περί υπηκόων τρίτων χωρών).
-τα ανήλικα τέκνα  (υπό την προϋπόθεση ότι είναι άγαμα, ανεξαρτήτως αν γεννήθηκαν εντός ή εκτός γάμου ή αν είναι υιοθετημένα, όπως ορίζεται από το εθνικό δίκαιο).
- Ενήλικη που λόγω εγκυμοσύνης, πρόσφατου τοκετού, σοβαρής ασθένειας, σοβαρής αναπηρίας ή προχωρημένης ηλικίας, εξαρτάται  από τη βοήθεια του τέκνου, του αδελφού ή του γονέα σας που διαμένει νομίμως σε κράτος μέλος, τα κράτη μέλη μπορεί να τους επανενώσουν υπό την προϋπόθεση ότι οι οικογενειακοί δεσμοί υπήρχαν στη χώρα καταγωγής, ότι το εξαρτώμενο πρόσωπο μπορεί να λάβει την κατάλληλη φροντίδα και εφόσον τα ενδιαφερόμενα πρόσωπα εκφράσουν την επιθυμία τους γραπτώς. Το ίδιο ισχύει και σε αντίστροφη περίπτωση, αν δηλαδή νόμιμα διαμένοντες σε κράτος μέλος τέκνα, αδέλφια ή γονείς εξαρτώνται από τη βοήθεια του ως άνω προσώπου.
Σχετικά: Έννομα μέσα προστασίας ή έφεσης: Ενδικοφανής Προσφυγή
Δείτε επίσης: title: el: Καταγραφή των αιτούντων διεθνή προστασία
en: Registration of applicants for international protection
Σημειώσεις: Ο αιτών δικαιούται να υποβάλλει ενδικοφανή προσφυγή ενώπιον της αρχής προσφυγών κατά απόφασης που απορρίπτει αίτηση διεθνούς προστασίας ως απαράδεκτη όταν άλλο Κράτος Μέλος έχει αναλάβει την ευθύνη εξέτασης της αίτησης βάσει της περίπτωσης β’ της παραγράφου 1 του άρθρου 84, εντός δεκαπέντε (15) ημερών κατ’ εφαρμογή Κανονισμού (ΕΕ) 604/2013 του Ευρωπαϊκού Κοινοβουλίου και του Συμβουλίου, λογιζόμενης ότι στρέφεται και κατά της σχετικής πράξης μεταφοράς.
Άλλες πληροφορίες: Επίσημος τίτλος: Υπόθεση Δουβλίνο- περίπτωση οικογενειακής επανένωσης (Εφαρμογή Κανονισμού ΕΚ 604/2013 "Δουβλίνο ΙΙΙ")